شاہد حمید

شاہد حمید (Shahid Hameed)، اک پاکستانی فلمی اداکار نیں جیہناں نے 1970ء تے 1980ء دیاں دہائیاں وچ کئی فِلماں وچ اداکاری کیتی اے۔

اوہناں دی پہلی فِلم آنسو سی جو 1971ء وچ ریلیز ہوئی سی۔ اوہناں نے 150 توں وَدھ اُردو تے پنجابی فِلماں وچ کم کیتا۔ 1998ء وچ ریلیز ہوݨ آݪی ZOR وچ کم کرن توں بعد شاہد نے پاکستان فلم انڈسٹری وچ غیر معیاری فِلم پروڈکشن دے نتیجے وچ فِلماں وچ کَم کرنا چَھڈ دِتا۔ اوہناں نے 20 سال دے وقفے توں بعد فلم وجود (2018ء) توں فِلم انڈسٹری وچ واپسی کیتی۔

اس توں علاوہ اوہناں نے کچھ ٹیلی ویژں ڈرامےآں وچ وی اداکاری کیتی اے۔

 نِجی زِندگی 
شاہد دی پہلی بیوی منزہ شاہد نیں، جیہناں ناݪ اوہناں دے ویاہ نوں 50 سال توں زائد ہوچکے نیں۔ جد اوہناں دا ویاہ ہویا تاں اوہ دونوں چھوٹے سن تے ویاہ دا اہتمام اوہناں دے گھر آݪےآں نے معمول دے مطابق جنوبی ایشیائی انداز وچ کیتا سی۔ اوہناں دے تن بیٹے کامران، عمران تے ظہیر نیں۔ اوہناں دا بیٹا کامران شاہد اک مشہور ٹی وی اینکر اے۔

پہلے ویاہ توں بعد شاہد نے اداکارہ زمرد تے بابرہ شریف ناݪ وی ویاہ کیتے لیکن ایہ ناکام رہے، اوہناں دا پہلا ویاہ کامیاب رہیا۔
زمُرد وِچوں اوہناں دی اک بیٹی ربیعہ شاہد اے۔ بابرہ شریف وِچوں اوہناں دا اک بیٹا اے۔

 فِلمو گرافی 
 یہ امن (1971)
 تہذیب (1971)
 امراؤ جان ادا (1972)
 ٹھاہ (1972)- پنجابی 
 بہاروں کی منزل (1973)
 انمول (1973)
 دیدار (1974)
 نوکر ووہٹی دا (1974) پنجابی
 بِن بادل برسات (1975)
 تیرے میرے سپنے (1975)
 ایک گناہ اور سہی (1975)
 زینت (1975)
 شبانہ (1976)
 ثریا بھوپالی (1976)
 بیگم جان (1977)
 شمع محبت (1977) 
 سیتا مریم مارگریٹ (1978)
 مِسٹر رانجھا (1979)
 خوشبو (1979)
 آپ کی خاطر (1980)
 بڑا آدمی (1981)
 مِرزا جٹ (1982)
 دو ہَتھکڑیاں (1985)
 چَن پنجاب دا (1988) پنجابی
 وجود (2018)

 ایوارڈز 
 نگار ایوارڈ : فِلم شبانہ وچ بطور بہترین اداکار (1976)
 نگار ایوارڈ : فِلم دیدار وچ بطور بہترین معاون اداکار (1974)

 باہرلے جوڑ 

 Filmography of actor Shahid on Pakistan Film Magazine website

 حوالے 

گٹھ:پاکستانی مرد فلمی اداکار
گٹھ:پنجابی شخصیتاں
گٹھ:لاہوری شخصیتاں